HR
12.6.2023.
Službeni list Europske unije
C 205/35
OPĆI SUD Presuda Općeg suda od 8. ožujka 2023. – Campine i Campine Recycling/Komisija (Predmet T-94/20) (1) („Izvanugovorna odgovornost – Tržišno natjecanje – Zabranjeni sporazumi – Tržište recikliranih automobilskih akumulatora – Odluka kojom se utvrđuje povreda članka 101.
UFEU-a – Presuda kojom se djelomično poništava odluka i smanjuje iznos izrečene novčane kazne – Komisijino odbijanje plaćanja zateznih kamata – Članak 266.
UFEU-a – Članak 90. stavak 4.
Delegirane (EU) br.
1268/2012 – Dovoljno ozbiljna povreda pravnog pravila kojim se dodjeljuju prava pojedincima – Stopa zateznih kamata”) (2023/C 205/39) Jezik postupka: engleski Stranke Tužitelj: Campine (Beerse, Belgija), Campine Recycling (Beerse) (zastupnici: C. Verdonck i B. Gielen, odvjetnice)
Tuženik: Europska komisija (zastupnici: P. Rossi, G. Wilms i L. Wildpanner, agenti)
Predmet Kao prvo, tužitelji svojom tužbom na temelju članka 268.
UFEU-a i članka 340. drugog stavka UFEU-a, u vezi s člankom 266.
drugim stavkom UFEU-a zahtijevaju, s jedne strane, naknadu štete koju su navodno pretrpjeli zbog toga što Europska komisija nije platila zatezne kamate koje je bila dužna platiti na temelju presude od 7. studenoga 2019., Campine i Campine Recycling/Komisija (T-240/17, neobjavljena, EU:T:2019:778) i, s druge strane, isplatu zateznih kamata na tu naknadu štete te, podredno, na temelju članka 263. četvrtog stavka UFEU-a, poništenje odluke iz Komisijina dopisa od 13. siječnja 2020.
ili, podrednije, iz njezine poruke elektroničke pošte od 10. prosinca 2019., kojom im se odbija isplatiti navedene zatezne kamate te da se Komisiji naloži plaćanje naknade štete u skladu s člankom 340.
UFEU-a ili usvajanje odgovarajućih mjera kako bi se u potpunosti uskladilo s tom presudom, u skladu sa zahtjevima iz članka 266.
prvog stavka UFEU-a.
Izreka 1.
Europskoj komisiji nalaže se plaćanje naknade štete u iznosu od 300 637,32 eura društvima Campine i Campine Recycling na temelju pretrpljene naknade štete.
2.
Naknada štete iz točke 1. uvećava se za zatezne kamate počevši od 11. prosinca 2019.
do potpune isplate po stopi koju Europska središnja banka primjenjuje na svoje glavne operacije refinanciranja uvećanoj za 3,5 postotna boda.
3.
Komisiji se nalaže snošenje, osim vlastitih, troškova nastalih društvima Campine i Campine Recycling.
(1)
SL C 137, 27. 4.
2020.